Zapis v zvezek:

**AGREGATNA STANJA SNOVI**

1. Snovi so lahko v **trdnem, tekočem (kapljevinastem) in plinastem agregatnem stanju.**

Voda je snov, ki je v naravi v vseh treh agregatnih stanjih. Večina snovi pa je v naravi le v enem agregatnem stanju. Npr.: železo v trdnem agregatnem stanju, zrak v plinastem, nafta v tekočem...

1. **Snov je vse kar ima maso in zavzema nek prostor** (zrak, voda, zvezek…). Snov je sestavljena iz **delcev**, ki jih s prostim očesom **ne vidimo**, vidimo jih pod **elektronskim mikroskopom.**
2. Delce snovi ponazorimo **s krogci**. Razporeditev delcev v trdnem, tekočem in plinastem agregatnem stanju.

*S ppt – ja prerišeš razporeditev delcev v trdnem, tekočem in plinastem agregatnem stanju.*

**Trdno agregatno stanje**:

* delci so močno povezani
* so blizu skupaj in imajo točno določeno razporeditev
* delci le nihajo na svojem mestu
* trdne snovi imajo lastno obliko

**Tekoče ali kapljevinasto agregatno stanje**:

* delci so šibko povezani
* so zelo blizu skupaj, a se lahko gibajo
* nimajo točno določene razporeditve
* zavzemajo obliko posode
* tekočine imajo gladino

**Plinasto agregatno stanje**:

* delci so zelo narazen
* gibajo se zelo hitro in neurejeno
* zavzamejo celoten prostor
* plini nimajo gladine in lastne oblike

**Agregatna stanja snovi lahko spreminjamo s spremembo temperature ali spremembo tlaka.**